**18o ΣΥΝΕΔΡΙΟ ΣΚΥΡΟΔΕΜΑΤΟΣ**

**29-31 Μαρτίου 2018**

**Ίδρυμα Ευγενίδου**

**Το Ελληνικό Τμήμα Σκυροδέματος του ΤΕΕ από κοινού με το Εθνικό Μετσόβιο Πολυτεχνείο και σε συνεργασία με το Επιστημονικό και Τεχνικό Επιμελητήριο Κύπρου (ΕΤΕΚ) διοργανώνουν Συνέδριο Σκυροδέματος, στην Αθήνα τον Μάρτιο του 2018.**

Το Συνέδριο, που πραγματοποιείται τακτικά με πρωτοβουλία του Ελληνικού Τμήματος Σκυροδέματος του ΤΕΕ  εδώ και 40 χρόνια, απευθύνεται στον Τεχνικό Κόσμο της Χώρας, στη Βιομηχανία, στις Εταιρείες Μελετών, Κατασκευών και Εφαρμογών, στα Ανώτατα Εκπαιδευτικά Ιδρύματα, σε Δημόσιους Φορείς, όπως στις Υπηρεσίες και στους Οργανισμούς που δραστηριοποιούνται στο πεδίο της έρευνας και καινοτομίας όσον αφορά στην τεχνολογία του σκυροδέματος, στο σχεδιασμό, στη μελέτη και στην κατασκευή έργων από σκυρόδεμα.  
  
Το Συνέδριο Σκυροδέματος αποτελεί το βήμα, από το οποίο παρουσιάζονται οι εξελίξεις στην έρευνα και στην καινοτομία, στη μελέτη και στην κατασκευή έργων από σκυρόδεμα, ενώ οι διπλωματούχοι μηχανικοί συνθέτουν τις απόψεις τους διεπιστημονικά για την επίλυση προβλημάτων και υποστηρίζουν επιστημονικά τη λήψη αποφάσεων σε όλους τους τομείς της παραγωγής και της διοίκησης.

Περιλήψεις εργασιών για το Συνέδριο θα γίνονται δεκτές μέχρι τις **18.7.2017** στην ηλεκτρονική διεύθυνση **skyrodema@central.tee.gr**

Για κάθε εγκεκριμένη εργασία που θα δημοσιευτεί στα πρακτικά του Συνεδρίου, θα υπάρχει τουλάχιστον μια πληρωμή πλήρους δικαιώματος συμμετοχής στο Συνέδριο (νέου η παλαιού Μηχανικού) ενός εκ των συγγραφέων. Διευκρινίζεται ότι με μια πληρωμή δικαιώματος συμμετοχής μπορεί ένας συγγραφέας να καλύψει και να δημοσιεύσει μέχρι δυο εργασίες.

**Σύνδεσμος με τον ηλεκτρονικό τόπο του Συνεδρίου:**

<http://portal.tee.gr/portal/page/portal/INTER_RELATIONS/events/events2017/18oSkyrodema>